A BIZOTTSÁG 1598/2004/EK RENDELETE
(2004. szeptember 10.)
a Portugália lobogója alatt közlekedő hajóknak a nyelvhalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet (2) előírja a nyelvhalra vonatkozó kvótát a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, a Bizottságnak ki kell tűznie azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a nyelvhalnak a IX. és X. ICES statisztikai alterület és VIIIc. körzet, továbbá a COPACE-övezet 34.1.1. vizein (EK-vizek) Portugália lobogója alatt közlekedő vagy Portugáliában bejegyzett hajókról történő fogásai elérték a 2004. évre kitűzött kvótát. Portugália ezen állomány halászatát 2004. június 14-i kezdettel megtiltotta. Ennélfogva ezt a dátumot e rendelettel kapcsolatban is be kell tartani,
ELFOGADTA EZT A RENDELETET:
1. cikk
A nagyszájú keszegúszónak a IX. és X. ICES statisztikai alterület és VIIIc. körzet, továbbá a COPACE-övezet 34.1.1. vizein (EK-vizek) Portugália lobogója alatt közlekedő vagy Portugáliában bejegyzett hajókról történő fogásai úgy tekintendők, hogy a Portugália számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a nyelvhalnak a IX. és X. ICES statisztikai alterület és VIIIc. körzet, továbbá a COPACE-övezet 34.1.1. vizein Portugália lobogója alatt közlekedő vagy Portugáliában bejegyzett hajókról való halászata, csakúgy mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. június 14-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 10-én.